|  |  |
| --- | --- |
| Nr.: | 4443 din 20.09.2023 |
| Către: | **SC WOOD&FISH SRL** comuna Vânători Neamț, sat Vânători Neamț, str. Ștefan cel Mare, nr. 14,jud. Neamț |
| În atenţia: | URSU GRIGORE |
| Referitor la: | Continuarea procedurii de revizuire a Acordului de mediu nr. 3 din 12.05.2022 emis pentru proiectul „Amenajare iaz agrement cu valorificarea materialului” propus a fi amplasat în comuna Drăgănești, sat Șoimărești, jud. Neamț, datorită extinderii iazului de agrement aflat în curs de realizare, cu o suprafată de 40.728 mp, titular WOOD&FISH |

**Stimate Domn,**

Urmare adresei dvs. înregistrată sub nr. 5847/16.06.2023, prin care prezentați Propunerea privind aspectele relevante pentru protecția mediului care trebuie dezvoltate în Studiul de evaluare adecvată și Raportul privind impactul asupra mediului, urmare postării acesteia pe site-ul A.P.M. Neamț, la adresa web [http://apmnt.anpm.ro](http://apmnt.anpm.ro-) - Acasă – Reglementări – Acord de mediu – Documentații în procedura EIA și EA – Liste de control etapa de definire, vă facem cunoscute următoarele:

 1. Procedura de reglementare se va desfășura în conformitate cu prevederile

Legii nr. 292 /2018 privind evaluarea impactului anumitor proiecte publice și private asupra mediului.

 Studiul de evaluare adecvată și Raportul privind impactul asupra mediului vor fi întocmite de persoane juridice sau fizice, independente de titularul proiectului și atestate conform prevederilor legale în vigoare.

 Raportul privind impactul asupra mediului va urmări respectarea prevederilor:

 - Anexei nr. 4 la Legea nr. 292 /2018;

 - ORDIN Nr. 269/2020 din 20 februarie 2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră şi a altor ghiduri specifice pentru diferite domenii şi categorii de proiecte;

 **La depunerea Studiului de evaluare adecvată și a Raportului privind impactul asupra mediului se va face dovada achitării tarifului de 2000 lei conform prevederilor Ordinului MMSC nr. 865 /2014 privind modificarea unor acte normative care stabilesc taxe și tarife în domeniul protecției mediului.**

 La întocmirea Raportului privind impactul asupra mediului se vor avea în vedere și următoarele aspecte (capitolele menționate sunt conform Propunerii prezentate, susmenționată). Raportul va conține și concluziile Studiului de evaluare adecvată.

**Îndrumar privind problemele de mediu**

**1. CARACTERISTICI PROIECT**

**Zone sensibile**

Proiectul se va implementa în aria naturală protejată **ROSAC 0363„ Râul Moldova între Oniceni și Mitești”** fapt pentru care este necesară elaborarea unui studiu de evaluare adecvată.

 Studiul de evaluare adecvată va fi întocmit în conformitate cu prevederile Anexei 5A (Conținutul-cadru al Studiului de Evaluare Adecvată) din Ordinul 1682/2023 pentru aprobarea Ghidului metodologic privind evaluarea adecvata a efectelor potentiale ale planurilor sau proiectelor asupra ariilor naturale protejate de interes comunitar.

Studiul de evaluarea adecvată se va axa pe speciile de interes comunitar și a habitatelor ocupate de către acestea, pentru conservarea cărora a fost instituit situl Natura 2000 **ROSAC 0363„ Râul Moldova între Oniceni și Mitești”.**

 Studiul de evaluare adecvată va fi elaborat obligatoriu de către specialiști pe fiecare grupă taxonomică, ținând cont de obiectivele de conservare a sitului Natura 2000 și de speciile pentru care situl a fost desemnat, în conformitate cu Ordinul 262 din 18.02.2020 pentru modificarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, aprobat prin Ordinul ministrului mediului și pădurilor nr. 19/2010;

Studiul de evaluare adecvată va cuprinde pe teren toate etapele importante/ caracteristice speciilor de pești/amfibieni/reptile/mamifere care au făcut obiectul desemnării ariei naturale protejate de interes comunitar ROSAC 0363„ Râul Moldova între Oniceni și Mitești” fiind necesar să se colecteze date din teren în toate fazele importante : migrație, reproducere, depunerea pontelor, iernare. Evaluarea speciilor și habitatelor prezente în sit se va face pe toată perioadele ciclurilor lor biologice, în conformitate cu Ordinul 262 din 18.02.2020 pentru modificarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, aprobat prin Ordinul ministrului mediului și pădurilor nr. 19/2010.

La evaluarea impactului asupra ariei naturale protejate ROSAC 0363„ Râul Moldova între Oniceni și Mitești” să se analizeze impactul asupra biodiversității atât pentru soluția tehnică prezentată pentru proiectul propus dar și a altor alternative tehnice; impactul cumulat al proiectului cu celelalte proiecte din zonă (cu menționarea acestora); măsurile de conservare planificate care au potențialul de a influența statutul ariei naturale protejate în viitor; metodologiile utilizate în inventarierea speciilor și impactului;, efectele proiectului asupra obiectivelor de conservare ale ariei; măsurile concrete de reducere a impactului pe termen scurt, mediu și lung și calendarul implementării și monitorizării măsurilor de reducere. Măsurile de reducere a impactului vor ține cont de prevederile Planului de management al ariei naturale protejate ROSAC 0363„ Râul Moldova între Oniceni și Mitești”, aprobat prin Ordinul Ministrului Mediului, Apelor și Pădurilor nr. 1640 /2016.

**Raportul va conține și concluziile Studiului de evaluare adecvată**.

**Etapa pregătitoare**

Identificarea zonelor de traversare cursuri de apă, drumuri naționale, județene, arii protejate, păduri.

1. **ETAPA CONSTRUCȚIEI**

Informații privind poluanții fizico – chimici, emisiile de zgomot, vibrații și alte surse de disconfort care pot afecta mediul atat în perioada de extracție agregate minerale, cat si în perioada de funcționare a iazului de agrement, inclusiv din instalații și echipamente mobile și staționare.

Descrierea aspectelor privind posibila afectare a populației, faunei, florei, solului, bunurilor materiale, peisajului, efecte directe și indirecte, secundare, cumulative, pe termen scurt, mediu și lung, permanente si temporare.

Informații privind: măsurile de conservare planificate care au potențialul de a influența statutul ariei naturale protejate în viitor; metodologiile utilizate în inventarierea speciilor și impactul, efectele proiectului asupra obiectivelor de conservare ale ariei; măsuri concrete de reducere a impactului pe termen scurt, mediu și lung și calendarul implementării și monitorizării măsurilor de reducere.

1. **AMPLASARE PROIECT**

Proiectul se va implementa în aria naturală protejată **ROSAC 0363„ Râul Moldova între Oniceni și Mitești”**.Se va ține cont de concluziile Studiului de evaluare adecvată, referitoare la restricțiile și măsurile impuse pentru desfășurarea activității în aria protejată **ROSAC 0363„ Râul Moldova între Oniceni și Mitești”**.

**3. ALTE CERINȚE**

Studiul de evaluare adecvată va fi însoțit de lista organizațiilor/instituțiilor/specialiștilor implicate/implicați în furnizarea informațiilor privind speciile și habitatele de interes comunitar afectate de implementarea proiectului, cu detalii despre acestea/ aceștia (experiență, activitatea în domeniu, CV-urile persoanelor implicate etc.).

Precizăm că urmare analizării Raportului privind impactul asupra mediului pot apărea solicitări privind completarea acestuia cu informații suplimentare, necuprinse în Îndrumarul susmenționat.

**Cu stimă,**

**Director Executiv**

 **Monica ISOPESCU**

 **Şef Serviciu A.A.A. Întocmit,**

 **Bogdana ISACHI Radu Vasile STANCIU**